જગત જનની નવદુર્ગાના નવરૂપની પૂજા-અર્ચનાના પવિત્ર પર્વ સમા નવરાત્રી પર્વને લઈને જિલ્લામાં હર્ષોલ્લાસભેર નવરાત્રીની ઉજવણી થઈ રહી છે તેમાં પાલનપુર શહેરમાં પણ નવરાત્રી પર્વને લઈને વિવિધ વિસ્તારોમાં શેરી – ગરબાનું આયોજન કરવામાં આવ્યુ છે અને ખેલૈયાઓ માતાજીના ચાચરચોકમાં ગરબે ઘૂમીને આરાધના કરી માતાજીને રીઝવવા પ્રયત્ન કરી રહ્યા છે ત્યારે પાલનપુર હાઈવે પર આવેલ વૃંદાવન સોસાયટીમાં પણ દર વર્ષની જેમ આ વર્ષે પણ શેરી ગરબાનું આયોજન કરવામાં આવ્યુ છે.